钦定古今图书集成/明伦汇编/氏族典/第624卷 > 拓跋休
## 钦定古今图书集成/明伦汇编/氏族典/第624卷 > 拓跋休

按《魏书安定王传》，“安定王休，皇兴二年封，拜征南大
将军、外都大官。休少聪慧，治断有称。高祖初，厍莫奚
寇边，以休为使持节、侍中、都督诸军事、征东大将军、
仪同三司、和龙镇将。休抚防有方，贼乃款附。入为中
都大官。蠕蠕犯塞，出为使持节、征北大将军、抚冥镇
大将。休身先将士，击贼退之。入为内都大官，迁太傅。”
及开建五等，食邑二千户。车驾南伐，领大司马，定都
洛邑。休从驾幸邺，命休率从驾文武迎家于平城。高
祖亲饯休于漳水之北。十八年薨，谥曰“靖王。”世宗世
配飨庙庭。长子安，幼年早卒。